נינג'ה ישראל 2022

**נינג'ה ישראל 2022** היא העונה הרביעית של תוכנית המציאות הישראלית "נינג'ה ישראל" שעלתה לשידור ב-15 בדצמבר 2021 בקשת 12, והסתיימה ב-5 במרץ 2022.

בעונה זו לראשונה מאז עונה 1, מתמודד אחד או יותר זכה לטפס את המידוריאמה. המנצח של עונה זו הוא יובל שמלא, שזכה בפעם השלישית והפעם הצליח לטפס על "הר המידוריאמה" ב-26 שניות, ובכך הוכתר לנינג'ה הישראלי הראשון וה-16 בעולם. במקום השני זכה יוגב מלכה, שטיפס על המידוריאמה ב-29 שניות. למקום השלישי הגיע ישי כלפון שהגיע גם כן להר המידוריאמה והגיע לפסגתו באיחור של 6 שניות. למקומות הרביעי וחמישי הגיעו גור ארד ויואב רוטשטיין שלא עברו את שלב 1 של הגמר.

## רקע
ב-8 ביוני 2021, פורסם כי הג'ודוקא לשעבר והמדליסטית האולימפית ירדן ג'רבי, תיקח חלק בתוכנית החל מהעונה הרביעית כפרשנית לצד ניב רסקין. ג'רבי תפסה את מקומה של רותם ישראל שפרשה מתפקידה בתוכנית ומהערוץ קשת 12 לאחר שידור העונה השלישית, לטובת הגשת תוכנית הבוקר היומית בערוץ רשת 13, "העולם הבוקר".

## סיכום עונה
### שלב המוקדמות
שלב המוקדמות שודר בין התאריכים 15 בדצמבר 2021 - 1 בפברואר 2022. בשלב זה 166 המתמודדים חולקו ל-15 מקצים. בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר, והמתמודד שסיים מקום אחד מתחת לרשימת העולים לחצי הגמר קיבל הזדמנות להשתתף במקצה ההזדמנות האחרונה. בעונה זו, שלושת המכשולים הראשונים היו מוגבלים בזמן.

#### מכשולים
**מוגבלים בזמן**
***הסטפר המרחף** (מכשול 1, כל המקצים) במכשול זה המתמודד צריך לדלג בין שבעה לוחות מרחפים המשופעים בזווית ומרוחקים מטר וחצי זה מזה, משם לתפוס בחבל ולהגיע אל משטח הנחיתה.
***הטרפז הכפול** (מכשול 2, מקצים 1, 5, 7, 9) על המתמודד לקפוץ אל הטרפז הראשון, להתנדנד עליו ולזנק אל הטרפז השני הנמצא במרחק גדול ממנו ומשם לקפוץ למזרן.
***הטוויסטר הכפול** (מכשול 2, מקצים 2, 8, 11) על המתמודד להיתלות על כידון וממנו לקפוץ לכידון השני, לאחר מכן עליו לזנק אל המזרן. המרחק בין שני הטוויסטרים הוא כ־3 מטרים.
***טוויסטר לרשת** (מכשול 2, מקצים 3, 14, הזדמנות אחרונה) על המתמודד להיתלות על כידון וממנו לזנק אל רשת ולזחול מתחתיה למזרן.
***קפיצת הסנאי** (מכשול 2, מקצים 4, 15) במכשול זה המתמודד צריך לקפוץ אל זוג מוטות לאורך שעליהם הוא צריך להתקדם, כשהוא מגיע לסוף המוטות הוא צריך לקפוץ אל שתי ידיות התלויות באוויר זו מול זו, לקפוץ מהן אל זוג ידיות נוסף ומשם למזרן.
***הצילינדר** (מכשול 2, מקצים 6, 10, 12) על המתמודד להתנדנד על חבל, ממנו לעבור אל מוט מתח, ממנו לעבור אל הצילינדר (במקצה מספר 12 במקום להתנדנד על חבל, על המתמודד לזנק אל מוט מתח, ממנו לזנק אל מוט מתח נוסף, ממנו לעבור אל הצילינדר). על הצילינדר מאחזים לכל אורכו בסדר עולה, הוא מתגלגל ומשקלו 200 ק"ג. ברגע שהמתמודד מגיע למאחז האחרון, עליו לזנק למזרן.
***ג'ונגל החבלים** (מכשול 2, מקצה 13) על המתמודד לעבור בין 6 חבלים אל המזרן.
***גשר הצמיגים** (מכשול 3, מקצים 1, 5, 9) על המתמודד לרוץ על שלושה צמיגים מתגלגלים ולהגיע אל המזרן.
***גשר הדומינו** (מכשול 3, מקצים 2, 8, 11) על המתמודד לרוץ על חמישה צינורות ולהגיע אל המזרן. הצינורות יכולים ליפול לכל כיוון ולכן הם נקראים דומינו.
***גשר הקונוסים** (מכשול 3, מקצים 3, 14) על המתמודד לרוץ על ארבעה קונוסים מסתובבים בזוויות שונות.
***גשר הקוביות** (מכשול 3, מקצים 4, 15, הזדמנות אחרונה) במכשול זה המתמודד צריך לדלג מעל 6 קוביות בגדלים שונים, זוויות שונות ומרחקים שונים, הקוביות נעוצות במוט ורובן נוטות שמאלה.
***גשר המגנטים** (מכשול 3, מקצים 6, 10, 12) על המתמודד לדלג מעל 3 מגנטים שעל כל אחד מהם 2 משטחי דריכה, המגנטים עלולים להסתובב מה שמקשה על המעבר.
***גשר המטבעות** (מכשול 3, מקצים 7, 13) במכשול זה המתמודד צריך לדלג מעל ארבעה לוחות עגולים, מסתובבים התלויים באוויר מבלי לאבד שיווי משקל.
**ללא הגבלת זמן**
***הכוורת** (מכשול 4, מקצים 1, 5, 9) על המתמודד לחצות את הבריכה אל הצד השני דרך חבל ושלוש כוורות מסתובבות, המרחק בין הכוורת הראשונה לשנייה הוא 2.7 מ', והמרחק בין השנייה לשלישית הוא 2.4 מ'. את הכוורת השנייה עליו לסובב 270 מעלות ולנעול בטרם יזנק לשלישית.
***הדרקון** (מכשול 4, מקצים 2, 8, 11) על המתמודד לקפוץ אל מקבילים ומשם למוט המתח שמונח על הדרקון, להקפיץ את המוט 3 מדרגות ואז לגלוש איתו אל חבלי באנג'י, מהם להקפיץ את המוט אל החלק השני של הדרקון, ואז להקפיץ אותו עוד 4 מדרגות, לגלוש איתו אל חבלי הבאנג'י בסוף הדרקון ולזנק אל המזרן.
***רודף הטבעות** (מכשול 4, מקצים 3, 14) על המתמודד לקפוץ למוט, לעבור ממנו אל סולם שוכב בעל שישה שלבים ולהתקדם לסופו. ברגע שנוגע בסולם, טבעת בצד משתחררת וגולשת עד לסוף הסולם, ועל המתמודד לתפוס אותה בזמן לפני שהיא נופלת לבריכה, ואז עליו להניח את הטבעת על וו ולקפוץ איתה אל וו אחר. ואז לעבור לטבעת שנמצאת על וו אחר ולקפוץ איתה אל הוו האחרון ומשם לזנק למזרן. אם המתמודד לא תפס את הטבעת, עליו להסתפק בטבעת שמונחת לצד הסולם. עם טבעת זו קשה יותר לעבור את המכשול, מפני שהיא קטנה יותר וצריך לאחוז בה דרך ווים.
***תלוי במשקל** (מכשול 4, מקצים 4, 15, הזדמנות אחרונה) על המתמודד לקפוץ אל מוט מתח, ממנו לעבור אל סט של שני מוטות המחוברים זה לזה באמצעות גלגלות, כלומר אחיזה במוט אחד מורידה אותו למטה ומעלה את השני למעלה. תחילה על המתמודד לזנק מהמוט הקבוע אל המוט הראשון של הסט, ממנו לזנק אל המוט השני שעלה למעלה, ואז לזנק לעוד סט כזה של מוטות ולבצע את אותו הדבר. לבסוף על המתמודד לזנק למזרן. אם המתמודד עובר בין המוטות יד יד, כלומר לא קופץ בין המוטות - זו פסילה.
***קפיצת הקנגורו** (מכשול 4, מקצים 6, 10, 12) על המתמודד להתקדם לאורך הבריכה דרך ארבעה מוטות קופצניים המחוברים לקפיץ בבסיסם. המעברים בין המוטות הם בקפיצה.
***שלושת הקולבים** (מכשול 4, מקצה 7) במכשול זה על המתמודד לטפס על חבל, ממנו לעבור אל מקבילים, מהם לזנק בין 3 קולבים מתנדנדים.
***קוצץ הציפורניים** (מכשול 4, מקצה 13) על המתמודד לזנק אל מוט מתח, ואז לחצות את הבריכה באמצעות מעבר בין ארבעה גלילים מסתובבים. הגלילים תלויים במרחק של 1.4 מ' זה מזה, מסתובבים במקומם קדימה ואחורה ב-20 מעלות ועליהם מאחזים בהם אין מקום לידיים. כשמסיים את הגליל הרביעי, עובר למוט מתח נוסף, ממנו מזנק למזרן.
***הגה הקפטן** (מכשול 5, מקצים 1, 5, 9) על המתמודד לנתר אל מוט מתח, ממנו לעבור אל שתי טבעות ולהעביר אותן בין ארבעה ווים. לאחר מכן לבצע מעבר מהטבעות אל הגה הקפטן הראשון, צריך אז לסובב אותו עד שהמוט הארוך ביותר שלו יינעל על התושבת. לאחר מכן עליו לעבור אל הבר שמחזיק המוט האדום (נגיעה במוט האדום שווה פסילה) ולזנק ממנו אל הגה הקפטן השני, גם אותו לסובב עד שהמוט הארוך ביותר שלו יינעל על התושבת, לאחר מכן לעבור אל המוט הארוך ולזנק ממנו אל המזרן.
***השעון המשוגע** (מכשול 5, מקצים 2, 8, 11) על המתמודד להגיע באמצעות חבל אל בר קבוע ולעבור ממנו בזינוק אל השעון הראשון המרוחק 1.6 מ', לסובב את המחוגים שלו קדימה ולזנק אל מדף חצי עגול עם מקום קטן להחזיק באצבעות, משם לזנק אל השעון השני, לסובב גם את המחוגים שלו קדימה ולזנק אל המזרן.
***דרך המדפים** (מכשול 5, מקצים 3, 14) על המתמודד להתקדם לאורך שלושה מדפים המתנדנדים מצד לצד, באמצע הדרך צריך לעשות מעבר למדף נוסף המחליק על צינור, משם לעבור לשלושה מדפים נוספים (התלויים באנכים מנוגדים לשלושת הצינורות הקודמים), להתקדם דרכם ולזנק אל המזרן. חובה לאחוז בכל מדף משני צדיו כדי לשמור על יציבות, אם מחזיקים בצד אחד, נופלים. צריך לעבור בין המדפים בקפיצות הצידה.
***המוט המעופף** (מכשול 5, מקצים 4, 15) על המתמודד לאחוז בחבל, ממנו לעבור אל מוט משוחרר המונח על תושבת מעוגלת בצורת עריסה, ואז על המתמודד לזנק עם המוט אל התושבת הבאה, ואז לעבור למוט קבוע, ממנו לעבור אל עוד מוט משוחרר המונח על תושבת ולזנק גם איתו אל התושבת ממול, ואז לזנק למזרן.
***אחיזת המעגל** (מכשול 5, מקצים 6, 10, 12) המתמודד צריך לקפוץ למוט מתח, ממנו לזנק אל חבל באנג'י שנמתח למטה (אין להשתמש ברגלים, אחרת זו פסילה), ממנו לעבור לגלגל ולהיאחז במאחז הראשון ואז לטפס במעלה ובמורד הגלגל כ-16 מאחזים, המרחק בין כל מאחז למאחז הוא 50 סנטימטרים (חצי מטר). אם המתמודד מדלג על מאחז או לא מסיים במאחז האחרון זו פסילה.
***בר הקופים אל הצילינדר** (מכשול 5, מקצה 7) במכשול זה המתמודד צריך לטפס בחבל ולעבור 3 ברים באמצעות העברה של שני מוטות, אם המתמודד יפיל אחד מהם או את שניהם הוא לא יוכל להתקדם. לא ניתן להיעזר בכך שנאחזים ברגליים על הבר. דבר זה ייחשב כפסילה. לאחר מכן על המתמודד לעבור אל הצילינדר. על הצילינדר מאחזים לכל אורכו בסדר עולה, הוא מתגלגל ומשקלו 200 ק"ג. ברגע שהמתמודד מגיע למאחז האחרון, עליו לזנק למזרן.
***גלגלי השיניים** (מכשול 5, מקצה 13) על המתמודד לחצות את הבריכה באמצעות נדנוד על שלושה מוטות אדומים, כל אחד מהם מחובר לגלגל שיניים ענק. גלגלי השיניים מחוברים זה לזה בשרשראות, מסובבים זה את זה, כלומר נדנוד גלגל שיניים אחד מזיז את כולם בו זמנית, מה שמקשה על המעברים. על המתמודד להגיע אל המאחז הראשון באמצעות חבל.
***הקרוסלות** (מכשול 5, מקצה הזדמנות אחרונה) על המתמודד לעבור מחבל אל שתי "קרוסלות" הפוכות, לקפוץ ביניהן ולנחות על המזרן. המרחק בין הקרוסלות הוא כ-2.75 מטרים.
***הקיר הכפול** (מכשול 6, כל המקצים) במכשול זה המתמודד יכול לבחור בין הקיר הרגיל (4.60) לבין המגה קיר (5.25) (במקצה מספר 7, מקצה הנשים, הוחלט להנמיך את הקיר הרגיל חזרה לגובה 4.25 מ'). אם המתמודד יעבור את המגה קיר, הוא יקבל 10,000 שקלים והזדמנות לנסות מכשול נינג'ה מאתגר במיוחד, **האשיגו**. למגה קיר יש ניסיון אחד ובכך אם לא יצליח יישארו לו 2 ניסיונות על הקיר הרגיל, אם מצליח הוא לוחץ על הזמזם וכך מסיים את המסלול אך אם לא מצליח אחרי 3 ניסיונות (מגה קיר - אחד, קיר רגיל - שניים/קיר רגיל - שלושה) - הוא נפסל. במקצה ההזדמנות האחרונה מי שעובר את המגה קיר לא מקבל כלום.
***האשיגו** – כל מתמודד שיעבור את המגה קיר יזכה לנסות אתגר זה. סולם סלמון בגובה 16 מטרים עם 35 שלבים. המתמודד שבתום שלב המוקדמות ימקם את עצמו הכי גבוה בסולם בזמן הקצר ביותר, יזכה ב-100,000 שקלים.

#### תוצאות

##### האשיגו
כל מתמודד שעבר את המגה קיר זכה לנסות למקם את עצמו כמה שיותר גבוה בסולם ההאשיגו. המתמודד שבתום שלב המוקדמות מיקם את עצמו הכי גבוה בסולם, זכה ב-100,000 שקלים. בטבלה זו מוצגים המתמודדים שניסו את ההאשיגו.

### חצי הגמר
שלב חצי הגמר שודר בין התאריכים 5 בפברואר - 28 בפברואר 2022. בשלב זה 63 המתמודדים חולקו ל-5 מקצים, בכל מקצה המתמודדים שהגיעו במסלול הכי רחוק בזמנים הקצרים ביותר עלו לחצי הגמר, והמתמודד שסיים מקום אחד מתחת לרשימת העולים לגמר קיבל הזדמנות להשתתף במקצה כרטיס הזהב.

#### מכשולים
***גלגלי האופניים** (מכשול 1, מקצים 1, 5, כרטיס הזהב) במכשול זה המתמודד צריך לקפוץ ולהיתלות על גלגל האופניים וממנו לקפוץ לגלגל השני וממנו למזרן.
***דרך הבנג'י** (מכשול 1, מקצים 2, 3) על המתמודד לעבור דרך סדרה של שמונה חבלי בנג'י קצרים, גמישים, נמתחים, משם הוא יצטרך להגיע למזרן דרך שלושה גלילים. שני הגלילים הראשונים הם לאורך, השלישי לרוחב.
***גלגל לרשת** (מכשול 1, מקצה 4) על המתמודד לנתר אל גלגל שמתנדנד קדימה ואחורה וממנו לזנק לרשת, ואז לזחול מתחתיה ולהגיע אל המזרן בלי לגעת במים.
***ציר הפרפר** (מכשול 2, מקצים 1, 4, 5, כרטיס הזהב) על המתמודד לזנק מהטרמפולינה אל ציר הפרפר שממוקם מטר וחצי ממנו ומהציר אל החבל וממנו אל המזרן, הפרפר מסתובב על צירו.
***הפטיש** (מכשול 2, מקצים 2, 3) על המתמודד במכשול זה לקפוץ אל הפטיש המתנדנד וממנו לקפוץ אל רשת ולזחול מתחתיה עד למזרן בלי לגעת במים.
***כוח עליון** (מכשול 3, מקצים 1, 2, 4, 5, כרטיס הזהב) על המתמודד לקפוץ אל מוט מתח קבוע, ואז להשלים שלושה סטים בהם יצטרך לכופף ידיות כלפי מעלה ואחורה כדי להתקדם. על המתמודדים לקבע את הידיות במקומן, אחרת יפסלו. במקצים 2, 4 על המתמודד להשלים שני סטים ואז לקפוץ אל שק אגרוף, לחבק אותו ולגלוש איתו כמו אומגה אל המזרן.
***מקפצת העכביש** (מכשול 3, מקצה 3) במכשול זה על המתמודד להיצמד בעזרת רגליו וידיו לשני קירות זכוכית שנמצאים לצדי גופו, כשמסיים את זוג הקירות הראשון, עובר לזוג קירות נוסף, מתקדם עליו ואז עובר לזוג השלישי. כשמסיים, על המתמודד לקפוץ לטרמפולינה וממנה לשק האגרוף, להיאחז בו ולגלוש איתו אל מזרן.
***עצבי הברזל** (מכשול 4, מקצים 1, 4, 5, כרטיס הזהב) המתמודד צריך לטפס על מוט, ממנו לעבור אל מוט אחר ואז לעבור ממנו אל משטח עם 10 דוקרנים שצריך להתקדם באמצעותם בזווית. אחר כך לעבור באותה דרך גם על המשטח השני. אז, בלוח השלישי, צריך לעבור באמצעות תקיעה של ידיות אדומות על הדוקרנים. אם נופלת יתד, אוחזים בדוקרנים או שמדלגים על דוקרנים באותו המשטח, לא ניתן להמשיך ונפסלים. במקצה 4 אין ידיות אדומות. את המשטחים הראשון והשלישי עוברים בירידה, את השני עוברים בעלייה. חובה לאחוז בשני הדוקרנים הראשונים ובשני הדוקרנים האחרונים בכל אחד משלושת המשטחים, אחרת זו פסילה.
***זינוק בעלייה כפול** (מכשול 4, מקצים 2, 3) על המתמודד להיתלות על מוט שלצידו שתי מסילות, לסיים את מסלול המוט ולזנק אל מוט נוסף שלצידו שתי מסילות, לסיים גם את מסלול המוט הזה, לזנק אל רשת ולהגיע ממנה אל המזרן.
***זינוק הטבעת** (מכשול 5, מקצים 1, 5, כרטיס הזהב) במכשול זה המתמודד צריך לעבור מחבל אל טבעת, להיתלות עליה ולתלות אותה על תושבת. לאחר מכן, על המתמודד לעבור אל תושבת שנייה שעליה תלויה טבעת. על המתמודד לשחרר את הטבעת מהתושבת ולקפוץ בעזרתה אל המזרן.
***הפותחנים** (מכשול 5, מקצים 2, 3) על המתמודד לטפס על עמוד, ממנו לעבור למקבילים ואז לחצות את הבריכה דרך שלושה פותחנים מסתובבים, שתלויים בגבהים שונים ובמרחקים שונים. ברגע שהמתמודד תופס את הפותחן, הפותחן מסתובב בירידה. אחרי שמסיים את הפותחנים מזנק למזרן.
***קפיצה בזמן** (מכשול 5, מקצה 4) על המתמודד לנתר אל מוט מתח קבוע, ממנו לקפוץ אל מוט המחובר בחוטים מהקצוות היושב בתוך התושבת ראשונה מתוך 3 תושבות. עליו לשחרר את המוט, להתנדנד איתו ולתלות אותו על התושבת השלישית, ואז על המתמודד להסתובב ולעבור אל המוט השני שנמצא על התושבת השנייה, לשחרר אותו ולזנק איתו אל המזרן.
***הקובייה המתגלגלת** (מכשול 6, מקצים 1, 4, 5, כרטיס הזהב) על המתמודד להיתלות על "קובייה" המורכבת ממוטות, שוקלת 50 ק"ג ומונחת על מסילה (הקובייה יכולה להישמט מהמסילה), לסובב את הקובייה לאורך המסילה ולעבור לקובייה השנייה המונחת גם היא על מסילה, לסובב אותה לאורך המסילה ולזנק למזרן.
***הגה הכוח** (מכשול 6, מקצים 2, 3) על המתמודד לטפס על חבל, ממנו לעבור אל בר קבוע וממנו לעבור אל גלגל כבד המונח על מסילות משני צדדיו, ואז על המתמודד לגלגל את הגלגל לאורך המסילה. אורך המסילה הוא 6.05 מטרים, ובדרך יש שתי ירידות. אחרי שמגיע לסימון האדום קופץ למזרן.
***מגדל הכוח (פאוור טאוור)** (מכשול 7, כל המקצים) מכשול בגובה של 14 מטרים. על המתמודד לעלות 7 מדרגות, משם לעבור למכשול עצמו, למכשול אין בריכה ואין רתמה, אך הוא תלוי על מזרן אוויר ענק. כשהמתמודד עובר את המדרגות עליו לרדת על עמוד ואחריו לעבור דרך 10 מאחזי ידיים, כל מאחז בגובה עולה מהקודם לו, מהמאחז האחרון לעבור לבר קבוע וממנו לעבור אל שני סולמות שביניהם מפריד עוד בר קבוע, הסולמות זזים עם כל תנועה שהמתמודד עושה, לאחר שעובר את הסולמות עליו לעבור 2 ברים קבועים, משם לקפוץ למזרן וללחוץ על הבאזר.

#### תוצאות

### הגמר
שלב הגמר שודר ב-2 במרץ וב-5 במרץ 2022.

#### מכשולים
##### שלב 1 (9 מכשולים ב-5:45 דקות)
* **הסטפר המתעקל** (מכשול 1) על המתמודד לדלג מעל שישה סטפרים ומשם למזרן. שלושת הסטפרים הראשונים בזווית של 90 מעלות ושלושת הסטפרים האחרונים בזווית של 45 מעלות.
* **הטוויסטר הכפול** (מכשול 2) על המתמודד להיתלות על כידון וממנו לקפוץ לכידון השני, לאחר מכן עליו לזנק אל המזרן. המרחק בין שני הטוויסטרים הוא כ־3 מטרים.
* **הגשר השבור** (מכשול 3) במכשול זה המתמודד צריך לדלג מעל 5 משולשים התלויים באוויר מבלי לאבד שיווי משקל. המשולשים תלויים בצורה מאונכת.
* **קפיצת הטבעות** (מכשול 4) במכשול זה על המתמודד לקפוץ אל מוט מתח, ממנו להגיע ולהעביר שתי טבעות, הקדמית קטנה והאחורית גדולה בין ווים על מסילה עולה. ברגע שהוא עובר את הוו האחרון הוא נתלה על הטבעת הקטנה ועובר לטבעת על מסילה שנייה ואז הוא מקפיץ אותה מעל הוו וגולש בה למטה, מקפיץ אותה מעל עוד שני ווים בסוף המסילה ואחרי שמסיים את המסילה קופץ למזרן.
* **דרך הקפסולות** (מכשול 5) על המתמודד לעבור דרך 11 קפסולות: 5 ראשונות כלפי מעלה ולרוחב, אחת אמצעית לאורך, 5 אחרונות כלפי מטה ולרוחב. על המתמודד לעבור דרך הקפסולות באמצעות זינוק בשתי הידיים בין הקפסולות, כשבכל צד הקפסולות הראשונות והאחרונות מקובעות, והאחרות מסתובבות במקומן. יכול לעבור יד יד לקפסולה האמצעית.
* **הקיר הכפול** (מכשול 6) במכשול זה המתמודד יכול לבחור בין הקיר הרגיל למגה קיר. גם בגמר, מי שיצלח את המגה קיר, יזכה ב-10,000 שקלים. למגה קיר יש ניסיון אחד ובכך אם לא יצליח יישארו לו 2 ניסיונות על הקיר הרגיל.
* **סולם הסלמון הכפול** (מכשול 7) במכשול זה יש שני סולמות. המתמודד צריך לזנק אל מוט המונח על שלב של הסולם המרוחק יותר, לעלות שלב ואז להסתובב ולהקפיץ אותו לסולם המקורב, לעלות ארבעה שלבים בהקפצה אחת או בכמה הקפצות, ואז שוב להסתובב ולהקפיץ את המוט אל השלב האחרון של הסולם המרוחק, ואז לעבור אל מוט מתח קבוע ולהתחיל את מכשול **המדפים הקורסים**.
* **המדפים הקורסים** (מכשול 8) על המתמודד לזנק ממוט המתח אל מדף שקוטרו 5 ס"מ. המרחק הוא 2.7 מ'. המדף יורד ברגע שתופס אותו, ואז על המתמודד לזנק אל מדף נוסף כזה. המרחק הוא 2.3 מ' לרוחק ולגובה. אחרי שתופס את המדף השני מזנק למזרן.
* **תפסת מרובה** (מכשול 9) על המתמודד לקפוץ אל לוח אנכי, להתקדם מעלה באמצעות תשעת הדוקרנים המוצבים עליו ואז הלוח יינעל במצב אופקי. משם על המתמודד להתקדם באמצעות תשעת הדוקרנים לעבר לוח אנכי נוסף, לקפוץ אליו, להיאחז בידיות שעליו עם הידיים והרגליים ולסובב אותו, משם לעבור אל הרשת, לטפס מעלה וללחוץ על הבאזר.

##### שלב 2 (3 מכשולים ב־1:40 דקות)
* **טריפל אקס** (מכשול 1) על המתמודד לקפוץ אל בר קבוע ואז לעבור אל "איקס" ומשם לקפוץ בין 3 "איקסים" על ידי תפיסת 2 מאחזים אדומים כאשר ה- "איקס" נמצא ב-90° ואז ה-"איקס" יורד ב-90° (ממצב אופקי לאנכי) כאשר המתמודד תופס במאחזים.
* **הקיר השקוף** (מכשול 2) על המתמודד לטפס על קיר שקוף בשיפוע של כ-35° וחלק בשיפוע של 45° באורך של כ־6.60 מטרים באמצעות 14 מאחזים. המתמודד צריך לעבור על פני הקיר אך ורק באמצעות אחיזה במאחזים. לא ניתן לגעת בקיר עצמו עם הידיים, אחרת נפסלים. מגיע אל הקיר באמצעות חבל ואחרי שמסיים אותו, קופץ אל המזרן.
* **הגלגל המתהפך** (מכשול 3) על המתמודד לנתר אל בר קבוע, ממנו לעבור אל צמד גלגלים שמחוברים אחד לשני, ולגלגל 3 פעמים את הגלגלים באמצעות סיבוב של אחד מהם. מותר לגעת אך ורק בגלגלים. ברגע שמסיים קופץ אל המזרן.

##### שלב 3 (4 מכשולים ללא הגבלת זמן)
* **קליעת הוו** (מכשול 1) על המתמודד לקפוץ בין 2 "ווים" הנמצאים על 2 "נדנדות" המרוחקות (במצב ההתחלתי) במרחק של כ-4.20 מטר האחד מהשנייה באמצעות טבעת.
* **מתלה אצבעות הברזל** (מכשול 2) על המתמודד לקפוץ בין 5 לוחות כאשר עליהם נמצאים מאחזים ברוחב של 2 ס"מ בלבד.
***הלוחות הצפים** (מכשול 3) על המתמודד לעבור 4 לוחות אשר קשים למעבר ומהלוח הרביעי למשטח הקטן ממנו צריך לזנק אל המכשול הבא.
***קפיצת מוט המתח** (מכשול 4) על המתמודד להתקדם עם מוט המתח אל 4 סטים אשר כל אחד מרוחק מרחק גדול מהקודם לו (חוץ מהמרחק בין הסט השני לשלישי שהוא יותר קטן), מהסט הרביעי עליו לזנק אל המזרן. מוט המתח חייב להיות ממוקם בדיוק במקום הנכון בשני הצדדים על הסטים אחרת המתמודד ייפול למים.

##### שלב הר המידוריאמה
כל מתמודד שסיים את המסלול כולו בשלב הגמר, יוכל להתמודד בשלב האחרון: טיפוס על חבל בגובה 23.5 מטר במשך 30 שניות. המתמודד שיעשה זאת בזמן הקצר ביותר יזכה בתואר ה"נינג'ה של ישראל" ובפרס הגדול.

#### תוצאות

## מדרוג

## הערות שוליים

קטגוריה:עונות נינג'ה ישראל